Fanny Blankers-Koen
Store norske leksikon,Sport og spill,Friidrett,Løp
Fanny Blankers-Koen var en nederlandsk friidrettsutøver. Hun vant 4 OL-gull og 5 EM-gull, og ble i 1999 kåret til århundrets fremste kvinnelige friidrettsutøver av Det internasjonale friidrettsforbundet (IAAF).
I London 1948 ble Blankers-Koen olympisk mester på 100 meter, 200 meter, 80 meter hekk og 4×100 meter. Hun deltok også i OL 1936 og OL 1952.Blankers-Koen ble også europamester på 80 meter hekk og i stafett i Oslo 1946 og på 100 meter, 200 meter og 80 meter hekk i Brussel 1950. I tillegg tok hun EM-bronse på 100 og 200 meter i 1938 og EM-sølv i stafett i 1950.Blankers-Koen var var en meget allsidig utøver som satte 16 verdensrekorder i åtte forskjellige øvelser, blant annet i lengde, høyde, 80 meter hekk, 100 meter, 200 meter og femkamp. Personlige rekorder 11,5 på 100 meter 23,9 på 200 meter 11,0 på 80 meter hekk 1,71 i høyde 6,25 i lengde Les mer i Store norske leksikon friidrett olympiske mestere i friidrett, kvinner utvikling av verdensrekordene i friidrett